2020. gada 10. novembrī Rīkojums Nr. 662

Rīgā (prot. Nr. 70 18. §)

**Par finansējuma piešķiršanu Rēzeknes novada domei**

1. Pamatojoties uz Militārā dienesta likuma 55. panta trešo un piekto daļu, piešķirt Rēzeknes novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 206 099 *euro* apmērā remontdarbu veikšanai un dzīvokļu aprīkošanai ar iekārtām Jaunatnes ielā 4, Lūznavā, Lūznavas pagastā, Rēzeknes novadā.

2. Aizsardzības ministrijai noslēgt sadarbības līgumu ar Rēzeknes novada domi par finansējuma piešķiršanu šā rīkojuma 1. punktā minēto uzdevumu izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Rēzeknes novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks